Duett (Rolf Løvland)

For musikksjangeren med samme navn, se Duett

«Duett» er en norsk sang som vant Melodi Grand Prix 1994, og som var Norges bidrag i Eurovision Song Contest 1994. Sangen er komponert av Rolf Løvland, med tekst av Hans Olav Mørk. Den ble framført på norsk av Elisabeth Andreassen og Jan Werner Danielsen.

Melodi Grand Prix
Sangen var en av rundt 300 som kom inn til NRKs konkurranse foran Melodi Grand Prix 1994, og den var en av ti som ble plukket ut til å delta i finalen i Oslo Spektrum lørdag 26. mars 1994. Der var sangen sist ut på scenen, og den ble framført av Jan Werner Danielsen og Elisabeth Andreassen – da med etternavnet Andreasson.

I den norske finalen vant «Duett» en svært klart seier og fikk blant annet 77 prosent av folkets stemmer, avgitt gjennom Norsk Tippings datasystem uka før finalen. 

Eurovision Song Contest
Sangen ble framført som 17. bidrag om kvelden lørdag 30. april 1994 i Dublin i Irland. «Duett» ble sunget etter Litauens Ovidijus Vyšniauskas med «Lopšinė mylimai», og før Bosnia-Hercegovinas Alma og Dejan med «Ostani kraj mene». 

Da avstemningen var ferdig, hadde «Duett» fått 76 poeng, noe som ga den en sjetteplass blant 25 deltakere.

Poeng 

Poeng til «Duett» i Eurovision Song Contest 1994:Eurovision.tv, Eurovision Song Contest 1994 - Scoreboard. Besøkt 23. august 2014.

 Land                                   Poengsum 6 3 10 8 2 1 5 1 3 1 4 8 5 7 1 7 4
Før musepekeren over flagget for å se navnet på landet. Land som ikke ga poeng til Norge, er ikke med i oversikten.

Om sangen
Sangens tekst handler om sangens kraft i seg selv, hvor begge utøverne beskriver følelsene de får ved å lytte til den andres stemme. De synger at det får dem til å føle seg fri og forent i ånden. Hans Olav Mørk står også for den engelskspråklige teksten. Den engelske tittelen er «Duet».

Sangen lå på VG-lista i seks uker i 1994, med tredjeplass som høyeste notering.

Innspillinger
Elisabeth Andreassen og Jan Werner Nielsen («Duett»). Utgitt på CD-singelen Polydor 855 876-2 i 1994. Produsert og arrangert av Rolf Løvland.

 Listeplasseringer 
Liste (1994)HøyesteplasseringUkerpå listenDebutdato Norge (VG-lista)36Uke 16 1994

Referanser

Kategori:Vinnersanger i Melodi Grand Prix
Kategori:Norges bidrag til Eurovision Song Contest
Kategori:Sanger fra 1994
Kategori:Sanger fremført på Hver gang vi møtes